Case ID: 1142465
Sentence 70: Vəsatətdə qeyd etmişdir ki, iş üzrə ibtidai istintaq zamanı müəyyən edilmişdir ki, Təqsirləndirilən şəxs istintaqa məlum olmayan mənbədən naməlum vaxtda və şəraitdə satış məqsədi olmadan qanunsuz olaraq şəxsi istehlak miqdarından artıq miqdarda 38 ədəd bükümdə ümumi təmiz çəkisi 13,272 qram olan psixotrop maddə olan metamfetamini və üzərində təmiz çəkisi 0,026 qram metafetamin olan bir ədəd elektron tərəzini əldə edib üzərində saxlamaqla Bakı şəhəri, Nərimanov rayonu, F.X.Xoyski prospekti 144 ünvanın qarşısına daşımış, bu barədə daxil olmuş məlumat əsasında Azərbaycan Azərbaycan Respublikası Daxili İşlər Nazirliyinin Baş X2 əməkdaşları tərəfindən Təqsirləndirilən şəxs həmin tarixdə qeyd olunan ünvanda saxlanılmış və polis əməkdaşlarının təklifindən sonra o, əynindəki şalvarın cibindən 38 ədəd bükümdə ümumi təmiz çəkisi 13,272 qram olan kustar üsulla hazırlanmış psixotrop maddə metamfetamini və üzərində təmiz çəkisi 0,026 qram metafetamin olan bir ədəd elektron tərəzini çıxarıb polis əməkdaşlarına təqdim etmişdir.Təqsirləndirilən şəxs məhkəmə istintaqı zamanı verdiyi ifadədə həmin psixotrop maddəni satış məqsədi ilə deyil, öz şəxsi istifadəsi üçün əldə etməsini göstərmişdir ki, bu da işin obyektiv hallarına uyğun deyil.Halbuki, Təqsirləndirilən şəxs xx.xx.2019-cu il tarixdə şübhəli şəxs qismində, xx.xx.2019-cu il tarixdə təqsirləndirilən şəxs qismində dindirilərkən özünü CM-nin 234.4.3-cü maddəsi ilə təqsirli bilmişdir.Belə ki, “Şəxsin cinayət məsuliyyətinə cəlb edilməsi üçün kifayət edən narkotik vasitələrin və pisxotrop maddələrin miqdarına, habelə onların külli miqdarına görə siyahılarının təsdiq edilməsi haqqında” xx.xx.2005-ci il tarixli Azərbaycan Respublikası Qanunu ilə təsdiq olunmuş Siyahıların İİ siyahısının 67-ci bəndində şəxsin cinayət məsuliyyətinə cəlb edilməsi üçün metafetaminin şəxsi istehlak miqdarından artıq miqdar daxil olmaqla yuxarı həddi 0,15 qram, külli miqdar daxil olmaqla aşağı həddi isə 2 qram müəyyən edilmişdir.